**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE IZJAVE O ZAINTERESOVANOSTI**

za pružanje podrške Ministarstvu za rad, zapošljavanje, boračka i socijalna pitanja za izradu Strategije zapošljavanja za period od 2021. do 2026. godine: *Ex-ante* analiza efekata Strategije zapošljavanja Republike Srbije za period 2021. do 2026. godine.

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1.januara 2020. godine do 31.decembra 2021. godine, i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovanog konsultanta (pravnog lica) se očekuje da sprovede detaljnu e*x-ante* analizu efekata koja je neophodna za definisanje Strategije zapošljavanja Republike Srbije za period od 2021. godine do 2026. godine, u skladu sa Zakonom o planskom sistemu Republike Srbije[[1]](#footnote-1) i Uredbom o metodologiji upravljanja javnim politikama, analizi efekata javnih politika i propisa i sadržaju pojedinačnih dokumenata javnih politika[[2]](#footnote-2) (u daljem tekstu: Uredba), kao i učešće u procesu konsultacija u okviru Radne grupe za izradu Strategije zapošljavanja i sa drugim relevantnim partnerima.

### Kontekst zadataka

Ovaj projektni zadatak doprinosi postizanju ishoda 1 Programa „Znanjem do posla-druga faza“ ( u daljem tekstu E2E Program) i predstavlja podršku Ministarstvu za rad, zapošljavanje, boračka i socijalna pitanja (MRZBSP) kao institucionalnom partneru E2E Programu, u definisanju okvira javne politike za zapošljavanje. Glavni strateški dokument politike zapošljavanja u Republici Srbiji je Nacionalna strategija zapošljavanja za period 2011-2020. godine („Sl. glasnik RS“, 37/11), koja je u poslednjoj godini primene, a MRZBSP ulazi u proces pripreme novog strateškog okvira. Nova Strategija zapošljavanja Republike Srbije za period od 2021. do 2026. godine biće definisana u okviru Radne grupe koju formira MRZBSP, a koja se sastoji od predstavnika nadležnih ministarstava i javnih institucija (Ministarstvo prosvete, nauke i tehnološkog razvoja, Ministarstvo omladine i sporta, Ministarstvo privrede, Ministarstvo finansija, Nacionalna služba za zapošljavanje, Republički zavod za statistiku, Privredna komora Srbije i drugi), socijalnih partnera i nevladinih organizacija.

Narodna skupština Republike Srbije je u 2018. godini usvojila Zakon o planskom sistemu Republike Srbije, kojim se uređuje planski sistem Republike Srbije, upravljanje sistemom javnih politika, kao i vrsta i sadržaj planskih dokumenata. Stoga je neophodno da dokumenti javne politike u oblasti zapošljavanja budu usklađeni sa ovim zakonom. Prema Zakonu o planskom sistemu, dokumenti javne politike izrađuju se u skladu s rezultatima *ex-ante* i *ex-post* analize efekata dokumenata i propisa javne politike u toj oblasti. U 2019. godini, u okviru izrade NAPZ za 2020. godinu, uz podršku SIPRU i programa E2E sprovedene su ex-post analiza efekata Nacionalnog akcionog plana zapošljavanja (NAPZ) za 2017. godinu i NAPZ za 2018. godinu i ex-ante analiza efekata NAPZ za 2020. godinu.

### Projektni zadatak i opis posla/očekivani rezultati

Ex-ante analiza efekata Strategije zapošljavanja Republike Srbije za period 2021. do 2026. godine treba da obuhvati:

1. analizu postojećeg stanja i identifikaciju promene koja treba da se postigne sprovođenjem mera javne politike, uslova za sprovođenje te promene i uzročno-posledičnih veza između tih uslova;

2. utvrđivanje opštih i posebnih ciljeve javne politike, kao i pokazatelja učinaka na osnovu kojih će se meriti ostvarenje ciljeva;

3. identifikaciju opcija – mogućih mera, odnosno grupa mera, za postizanje posebnih ciljeva i resursa za njihovo sprovođenje;

4. analizu efekata opcija – mogućih mera i rizika za sprovođenje svake od opcija;

5. izbor optimalne opcije ili optimalne kombinacije razmatranih opcija;

6. određivanje vrste dokumenta javne politike, odnosno propisa kojim će se intervenisati;

7. identifikaciju neophodnih resursa za sprovođenje i praćenje sprovođenja javnih politika i utvrđivanje pokazatelja učinaka na nivou mera.

Takođe, pored navedenih koraka u pripremi Ex-ante analize efekata, koji su detaljno opisani u Uredbi, neophodno je da se u okviru analize obezbede neophodni odgovori na pitanja iz Uredbe, prilozi 2-10, koja obuhvataju:

* Ključna pitanja za analizu postojećeg stanja i pravilno definisanje promene koja se predlaže;
* [Ključna pitanja za utvrđivanje ciljeva](http://www.pravno-informacioni-sistem.rs/SlGlasnikPortal/prilozi/prilog3.html&doctype=reg&x-filename=true&regactid=427799);
* [Ključna pitanja za identifikovanje opcija javnih politika](http://www.pravno-informacioni-sistem.rs/SlGlasnikPortal/prilozi/prilog4.html&doctype=reg&x-filename=true&regactid=427799);
* [Ključna pitanja za analizu finansijskih efekata](http://www.pravno-informacioni-sistem.rs/SlGlasnikPortal/prilozi/prilog5.html&doctype=reg&x-filename=true&regactid=427799);
* [Ključna pitanja za analizu ekonomskih efekata](http://www.pravno-informacioni-sistem.rs/SlGlasnikPortal/prilozi/prilog6.html&doctype=reg&x-filename=true&regactid=427799);
* [Ključna pitanja za analizu efekata na društvo](http://www.pravno-informacioni-sistem.rs/SlGlasnikPortal/prilozi/prilog7.html&doctype=reg&x-filename=true&regactid=427799);
* [Ključna pitanja za analizu efekata na životnu sredinu](http://www.pravno-informacioni-sistem.rs/SlGlasnikPortal/prilozi/prilog8.html&doctype=reg&x-filename=true&regactid=427799);
* [Ključna pitanja za analizu upravljačkih efekata](http://www.pravno-informacioni-sistem.rs/SlGlasnikPortal/prilozi/prilog9.html&doctype=reg&x-filename=true&regactid=427799);
* [Ključna pitanja za analizu rizika](http://www.pravno-informacioni-sistem.rs/SlGlasnikPortal/prilozi/prilog10.html&doctype=reg&x-filename=true&regactid=427799).

Prilikom izrade ex-ante analize strategije zapošljavanja potrebno je izanalizirati i uzeti u obzir i efekte odnosno posledice koje su nastale u Republici Srbiji u domenu zapošljavanja a izazvane Covid19 virusom. Svi navedeni zadaci treba da se sprovode u skladu sa zaključcima konsultacija sa MRZBSP i SIPRU.

Rezultati

* Plan rada i metodologija za sprovođenje ex ante analize efekata, odobreni od strane MRZBSP i SIPRU;
* Struktura izveštaja ex ante analize efekata (pre početka rada na analizi) odobrena od strane MRZBSP i SIPRU, uključujući listu strana/partnera koji će biti konsultovani;
* Nacrt ex-ante analize efekata Strategije zapošljavanja Republike Srbije za period od 2021. do 2026. godine;
* Učešće u procesu konsultacija i predstavljanje glavnih nalaza analize (MRZBSP/SIPRU, Radna grupa);
* Prikupljanje i razmatranje mišljenja/komentara dobijenih u toku procesa konsultacija u saradnji sa MRZBSP, SIPRU i Radnom grupom;
* Finalna verzija ex ante analize efekata Strategije zapošljavanja Republike Srbije za period od 2021. do 2026. godine.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021 godine. Konsultant (pravno lice) koji ispuni kriterijume će biti angažovan u periodu od sredine jula 2020. do 31. decembra 2020. godine.

**\*\*\***

Pozivaju se zainteresovani ponuđači da podnesu svoju izjavu o zainteresovanosti za pružanje navedenih usluga.

**Zainteresovani konsultant (Pravno lice) treba da ispunjava sledeće uslove:**

Organizacija ima sledeće iskustvo (najviše 40 bodova)

1. Najmanje deset (10) godina iskustva u radu na pitanjima politike zapošljavanja i socijalne politike;

2. Uspešno urađena najmanje dva (2) strateška dokumenta politike u oblasti zapošljavanja, socijalnog uključivanja i/ili smanjenja siromaštva, sa referencama.

**Predloženi članovi tima treba da ispunjavaju sledeće uslove:**

Predloženi ključni članovi timaimaju sledeće veštine, iskustvo i kvalifikacije (najviše 60 bodova):

1. Vođa tima (30 bodova)

* Univerzitetska diploma iz društvenih, humanističkih, pravnih, ekonomskih ili srodnih nauka;
* Najmanje deset godina radnog iskustva u relevantnoj oblasti (poželjno politika zapošljavanja – dizajniranje, procenjivanje, praćenje i evaluacija, sprovođenje mera aktivne politike zapošljavanja i dr);
* Značajno iskustvo sa referencama o sprovođenju najmanje dve (2) *analize procene uticaja strateških dokumenata politike* u oblastima zapošljavanja (primarno), socijalnog uključivanja i/ili smanjenja siromaštva;
* Odlično razumevanje politike zapošljavanja u Republici Srbiji, njenog institucionalnog i zakonskog okvira;
* Odlično razumevanje trendova zapošljavanja i tržišta rada kako u Srbiji, tako i na globalnom nivou, sa potrebnim iskustvom u konceptualizaciji nacionalne politike zapošljavanja;
* Iskustvo u saradnji sa nacionalnim i međunarodnim partnerima (civilno društvo, javna uprava, socijalni partneri, lokalne organizacije itd.);
* Odlično poznavanje Zakona o planskom sistemu Republike Srbije i pratećih podzakonskih akata;
* Odlično znanje srpskog i engleskog jezika;
* Dobre analitičke veštine, pisanje i izveštavanje;
* Odlične komunikacione veštine.

2. Ključni ekspert 1 (15 poena)

* Univerzitetska diploma iz poslovnih, ekonomskih ili srodnih nauka;
* Najmanje pet godina iskustva u relevantnoj oblasti (poslovne/ekonomske nauke, poželjno politika zapošljavanja);
* Dokazano iskustvo u sprovođenju makroekonomskih analiza i analiza ekonomskog i finansijskog uticaja politike zapošljavanja;
* Dobro razumevanje politike zapošljavanja u Republici Srbiji, njenog institucionalnog i zakonskog okvira;
* Odlično poznavanje srpskog i engleskog jezika;
* Odlične veštine prikupljanja i obrade podataka;
* Odlične analitičke veštine, pisanje i izveštavanje.

3. Ključni ekspert 2 (15 poena)

* Univerzitetska diploma iz humanističkih nauka, prvenstveno sociologije i/ili psihologije, i/ili pravnih nauka;
* Najmanje pet godina iskustva u relevantnoj oblasti (ljudski resursi, poželjno oblast zapošljavanja/socijalnog uključivanja);
* Dokazano iskustvo u sprovođenju analize društvenih, psiholoških, upravljačkih i efekata po životnu sredinu koje proizvode javne politike u domenu zapošljavanja/socijalnog uključivanja
* Dobro razumevanje politike zapošljavanja u Republici Srbiji, njenog institucionalnog i zakonskog okvira u kontekstu razvoja ljudskih resursa;
* Odlično poznavanje srpskog i engleskog jezika;
* Odlične veštine prikupljanja i obrade podataka;
* Odlične analitičke i komunikacijske veštine.

**Izvršavanje zadatka**

Vođa tima organizacije ili konzorcijuma koji podnosi ponudu treba da bude dostupan i odgovoran za isporuku svih predviđenih rezultata. Njegovo/njeno angažovanje i doprinos razvoju ex-ante analize je od ključnog značaja i ponuđač treba da dostavi pisanu saglasnost (izjavu o ekskluzivnosti) za njegovu dostupnost i zainteresovanost za obavljanje zadatka, u slobodnom obliku. Isto pravilo treba primeniti za sve članove tima.

Ponuđači se ohrabruju da, ukoliko je potrebno a radi izvršenja zadatka, osnuju konzorcijum sa različitim organizacijama i/ili osobama kompetentnim za određenu oblast. Interna ekspertiza nije preduslov za podnošenje Izjave o zainteresovanosti i dozvoljeno je angažovanje eksternih eksperata.

**Izjava o zainteresovanosti treba da sadrži sledeće informacije:** 1) informacije o konsultantu (ponuđaču sa svojstvom pravnog lica) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku.

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1.januara 2020. do 31.decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Molimo da izjavu o zainteresovanosti dostavite elektronskom poštom na adresu [a.roncevic@gov.rs](mailto:a.roncevic@gov.rs) najkasnije **do 10. jula 2020. godine do 16h**.

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost za **podršku Ministarstvu za rad, zapošljavanje, boračka i socijalna pitanja za izradu Strategije zapošljavanja za period 2021-2026: *Ex-ante* analiza Nacionalne strategije zapošljavanja za period 2021-2026**

|  |  |
| --- | --- |
| **Naziv Aplikanta (pravnog lica)** |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB** |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)

1. „Sl. glasnik RS“, br. 30/18 [↑](#footnote-ref-1)
2. „Sl. glasnik RS“, br. 8/19 [↑](#footnote-ref-2)